Жезқазғанда екі жігіт MetaGo пирамидасын құрып, 68 млн теңгені қалтасына басқан
DATE: 11:16, 31 Шілде 2024 | GMT +5
TITLE: Жезқазғанда екі жігіт MetaGo пирамидасын құрып, 68 млн теңгені қалтасына басқан
URL: https://kaz.inform.kz/news/zhezkazganda-ek-zhgt-metago-piramidasin-kurip-68mln-tengen-kaltasina-baskan-01619a/
META: DATE: 11:16, 31 Шілде 2024 | GMT +5
TOTAL WORDS: 97
AUTHOR(S):
TEXT: Екі азамат 9 айдан астам уақыт бойы MetaGo қаржы пирамидасын жарнамалаумен айналысқан, сондай-ақ оның Жезқазған қаласындағы аумақтық құрылымдық бөлімшесін басқарған. Аталған азаматтар жоғары табыс уәде ете отырып, облыс тұрғындарының инвестицияларын тартқан. Сотқа дейінгі тергептексеру барысында аталған тұлғалардың заңсыз қызметінен түскен табыс сомасы 68 млн теңгеден асты, сондай-ақ 37 млн теңгеден астам сомаға мүлікке тыйым салынды. ҚР ҚПК-нің 201-бабына сәйкес тергеу мүддесінде өзге де ақпарат жарияланбайды. Агенттік азаматтарды пассивті кіріс пен артық пайданы уәде ететін күмәнді инвестициялық жобаларға сенбеуге шақырады. Компанияның сенімділігін Baiqa, piramida! телеграм боты арқылы тексере аласыз. Сондай-ақ агенттіктің сайтында қаржылық пирамидаға ұқсайтын жобалар тізімі жарияланады
